ดาวโจนส์,น้ำมันปิดพุ่ง/ทองบวก
หุ้นดาวโจนส์ปิดพุ่ง 534.75 จุด ด้านราคาน้ำมันเพิ่มขึ้น 87 เซนต์ ขณะที่ทองคำ บวก 3.20 ดอลลาร์
15 ต.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,912.56 จุด เพิ่มขึ้น 534.75 จุด หรือ +1.56% ดัชนี เอสแอนด์พี 500 ปิดที่ 4,438.26 จุด เพิ่มขึ้น 74.46 จุด หรือ +1.71% ดัชนี แนสแดค ปิดที่ 14,823.43 จุด เพิ่มขึ้น 251.79 จุด หรือ +1.73%ดัชนีดาวโจนส์ตลาดหุ้นนิวยอร์กปิดตลาดวันที่ 14ต.ค.พุ่งแรง ขานรับผลประกอบการที่แข็งแกร่งของธนาคารรายใหญ่ ซึ่งรวมถึงแบงก์ ออฟ อเมริกา นอกจากนี้ ตลาดยังได้แรงหนุนจากตัวเลขผู้ขอสวัสดิการว่างงานของสหรัฐที่ลดลงอย่างมากในสัปดาห์ที่แล้ว ซึ่งบ่งชี้ว่าตลาดแรงงานสหรัฐยังคงแข็งแกร่งสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพฤศจิกายน เพิ่มขึ้น 87 เซนต์ ปิดที่ 81.31 ดอลลาร์ต่อบาร์เรล สูงสุดในรอบ 7 ปี ด้านเบรนต์ทะเลเหนือลอนดอน งวดส่งมอบเดือนธันวาคม เพิ่มขึ้น 82 เซนต์ ปิดที่ 84.00 ดอลลาร์ต่อบาร์เรล สูงสุดนับตั้งแต่เดือนตุลาคม 2018ราคาทองคำโคเม็กซ์งวดส่งมอบเดือนธันวาคม เพิ่มขึ้น 3.20 ดอลลาร์ ปิดที่ 1,797.90 ดอลลาร์ต่อออนซ์